കോണ്ഗ്രസ് വിട്ട് സി.പി.എമ്മിലേക്ക് പോയത് ദുര്മേദസ്: കെ. സുധാകരന് ആലപ്പുഴ: കോണ്ഗ്രസ് വിട്ട് സി.പി.എമ്മിലേയ്ക്ക് പോയത് ഇവിടെ അടിഞ്ഞുകൂടിയിരുന്ന ദുര്മേദസ് ആയിരുന്നെന്ന് കെ.പി.സി.സി. പ്രസിഡന്റ് കെ. സുധാകരന് എം.പി. ആലപ്പുഴ ഡി.സി.സിയില് മാധ്യമപ്രവര്ത്തകരോട് സംസാരിക്കുകയായിരുന്നു അദ്ദേഹം. സജീവമായി കോണ്ഗ്രസില് പ്രവര്ത്തിച്ചുവെന്നതിന് വര്ഷങ്ങളുടെ കണക്കല്ല, ജനവിശ്വാസം ആര്ജിക്കാനുള്ള കഴിവാണ് വേണ്ടത്. സി.പി.എമ്മിലേക്ക് പോയവര്ക്ക് അതില്ല. 32 വര്ഷക്കാലത്തെ രാഷ്ട്രീയ ജീവിതത്തില് യൂത്ത് കോണ്ഗ്രസ് സംസ്ഥാന പ്രസിഡന്റ്, രണ്ടുതവണ കെ.പി.സി.സി ഭാരവാഹി എന്നീ സ്ഥാനങ്ങള് അലങ്കരിക്കുകയും രണ്ടു തവണ നിയമസഭയിലേക്ക് മത്സരിക്കുകയും ചെയ്തയാള് ഇത്രയുംനാള് താന് ചവിട്ടിയരച്ച സി.പി.എമ്മിന്റെ കാല്ക്കീഴിലേക്ക് പോകുമ്ബോള് കൂടെ തോളില് കൈയിടാന് പോലും ഒരാളില്ലായിരുന്നു. പത്തുപേര് പോലും ഇവരെ അനുകൂലിക്കുന്നില്ലെന്നത് കോണ്ഗ്രസിന് കൂടുതല് കരുത്തേകുകയാണെന്ന് അദ്ദേഹം പറഞ്ഞു. പാര്ട്ടി അച്ചടക്കവുമായി ബന്ധപ്പെട്ടുനല്കിയ കത്തിന് രാജ്മോഹന് ഉണ്ണിത്താന് മറുപടി നല്കിയെന്നും അദ്ദേഹത്തിന്റെ പ്രസ്താവനയില് അച്ചടക്കലംഘനമുണ്ടായിട്ടി ല്ലെന്ന് വ്യക്തമായതിനാല് നടപടി ആവശ്യമില്ലെന്നും കെ.സുധാകരന് വ്യക്തമാക്കി. കെ.പി.സി.സി.വര്ക്കിങ് പ്രസിഡന്റുമാരായ പി.ടി. തോമസ്, കൊടിക്കുന്നില് സുരേഷ് എന്നിവരും ഒപ്പമുണ്ടായിരുന്നു.